Politisk eksponert person

En politisk eksponert person (PEP) er et begrep innen finanslovgivningen, som benyttes for å finne personer som er særlig utsatt for hvitvasking eller korrupsjon. 

Ifølge hvitvaskingsloven defineres en politisk eksponert person som en som innehar eller har innehatt en stilling eller et verv som

 statsoverhode, regjeringssjef, minister eller assisterende minister
 medlem av nasjonalforsamling
 medlem av styrende organ i politisk parti
 medlem av høyere rettsinstans som treffer beslutning som ikke eller bare unntaksvis kan ankes
 medlem av styre i riksrevisjon, revisjonsdomstol eller sentralbank
 ambassadør, chargé d’affaires eller militær offiser av høyere rang
 medlem av administrativt, ledende eller kontrollerende organ i statlig foretak
 direktør, styremedlem eller annen person i øverste ledelse i internasjonal organisasjon

Nært familiemedlem av politisk eksponert person er foreldre, ektefelle, registrert partner, samboer og barn, og dessuten barns ektefelle, registrert partner eller samboer.

Referanser

Eksterne lenker  
 lovdata.no Hvitvaskingsloven

Korrupsjon